# Pluteus 29.1

Pluteus 29.1, també conegut com a Manuscrit de Florència, és un manuscrit il·luminat conservat a la Biblioteca Laurenziana de Florència. Sembla que el manuscrit fou elaborat pel taller de Johannes Grusch a París durant la segona meitat del segle xiii, entre 1245 i 1255.

## Descripció

És un manuscrit de grans dimensions, de 232 × 157, escrit per una sola mà i dividit en 11 fascicles, tots organitzats seguint l'any litúrgic. Conté dotze pentagrames. El manuscrit presenta una llacuna que s'ha identificat a causa d'una doble paginació.
És la col·lecció més gran existent de música escrita en l'estil de l'escola de Notre-Dame, sobretot d'organa, conducti i motets. Inclou 1.023 composicions, totes religioses, escrites per al Nadal, Pasqua, Pentecosta i l'Assumpció, així com per a altres cultes de París: Sainte-Madeleine, Saint-André o Saint Denis. Constitueix en essència una còpia del Magnus Liber Organi de Léonin (amb un centenar de peces atribuïdes), juntament amb els afegits de Pérotin i de la seua escola descrita per l'Anònim IV en el capítol VI.
La notació musical emprada és modal. La il·luminació del manuscrit la formen tretze inicials i una miniatura que ocupa una pàgina completa que fa de portada o frontispici al llibre. El manuscrit es publicà en facsímil per l'Institut de la Música Medieval al 1967.

## Vegeu també

* Escola de Notre-Dame
* Còdex Squarcialupi

## Referències

* ↑ Asensio, Juan Carlos: «La Escuela de Notre-Dame». Goldberg, 24:52-59, 2003.
* ↑ Catalano, George: «Scholastic Imagery in The Florence Manuscript». Essays in Medieval Studies 7, p. 41-50.

## Bibliografia

* «Notre Dame School», «Organum», «Léonin», «Pérotin». Grove Music Online, ed. L. Macy. Consultat el 14-09-2008.
* Apel, Willi: The Notation of Polyphonic Music 900–1600. Medieval Academy of America, 1961.
* Asensio Palacios, Juan Carlos: El Códice de Las Huelgas. Fundació Caja Madrid, 2001.
* Asensio, Juan Carlos: «L'Escola de Notre-Dame». Goldberg, 24:52-59, 2003.
* Butterfield, Ardis: Poetry and Music in Medieval France. Cambridge University Press, 2009.
* Culln, Olivier: «La musique à Notre-Dame: un Manifeste artistique et son paradoxe» (vegeu l'historial i l'última versió). Brepols, 2004, pàg. 93-105.
* Dittmer, Luther (ed.): «Facsimile Reproduction of the Manuscript Firenze, Biblioteca Mediceo-Laurenziana, Pluteo 29». Institute of Mediaeval Music, 1966-67.
* Gross, Guillaume: Chanter en polyphonie à Notre-Dame de Paris aux 12i et 13i siècles. Brepols, 2007.
* Masani Ricci, Massimo: Codice Pluteo 29.1 della Biblioteca Laurenziana di Firenze. MTS, 2002.
* Parrish, Carl: The Notation of Medieval Music. Pendragon, 1978 [1957].
* Planchart, Alejandro: «L'organum». Musiques, une encyclopédie pour le xxie siècle, 4 dir. J-J Nattiez. Actes Sur / Cité de la Musique, 2006, pàg. 288-311.
* Ramos, Elisa: «La polifonia al ritme del Notre Dame». Filomusica
* Wight, Craig: «Leoninus, Poet and Musician». JAMS, 39 (1):1-35, 1986.
* Caldwell, John: Medieval Music. Indiana University Press, 1978.
* Gall, F. Alberto & Cattin, Giulio: Historia de la música 2: El Medioevo I. Historia de la música 3: El Medioevo II. Turner, 1987.
* Gleason, Harold et al.: Music in the Middle Ages and Renaissance. Alfred Music, 1988.
* Hoppin, Richard: Medieval Music. W. W. Norton, 1978. La música medieval. Akal, 2000.
* Reese, Gustave: Music in the Middle Ages. W. W. Norton, 1940. La música en la Edad media. Aliança, 1989.